**Jon Krister Hellevig** (26. februar 1962 – 26. mai 2020) var en finsk advokat og forretningsmann som arbeidet i Russland fra begynnelsen av tidlig på 1990-tallet. Han var administrerende partner i det Moskva-baserte selskapet Hellevig, Klein & Usov Llc. Hellevig skrev bøker om Russlands lovverk og samfunn, og skrev artikler for Russisk media.

Hellevig stilte som kandidat til Europa-parlamentet i 2014. Under sin valgkamp vakte han oppsikt da han skjelte ut operasangerinnen Karita Mattila på en vulgær måte, etter at hun hadde nektet å opptre under ledelse av en russisk dirigent som støttet Russlands president Vladimir Putin sin politikk i Ukraina.

Magasinet Newsweek brukte Hellevig som kilde for å kommentere brev sendt til den finske hærens vernepliktige. I den originale versjonen av artikkelen ble brevene sett på som forberedelse til en krisesituasjon. Artikkelen ble redigert og Hellevigs kommentarer fjernet etter en reaksjon fra det finske forsvaret.

Hellevig støttet åpent Vladimir Putins regjering og separatistbevegelsen i Ukraina.

Han døde uventet i Moskva 26. mai 2020 av COVID-19.

Yrkeskarriere
-------------

### Interbank

På slutten av 1980-tallet var Hellevig med-gründer av Interbank, som fokuserte på å håndtere transaksjoner mellom forskjellige banker i Finland. Markedet falt like etter begynnelsen av den finske bankkrisen, og banken ble til slutt solgt.

### Sofinamtrans

Under bankkrisen, da Hellevig måtte vurdere en ny retning for karrieren, reiste han sammen med sin kone til Sovjetunionen for å besøke hennes slektninger. Rett etter at han kom tilbake, fant det sovjetiske statskuppforsøket i 1991 sted. Etter å ha sett Jeltsin holde sin berømte tale fra toppen av en stridsvogn på TV, dro Hellevig til en bokhandel og kjøpte en russiskspråklig lærebok for nybegynnere. Hellevig begynte å studere språket og ble sendt til Moskva av det finske byggefirmaet Haka for rådgivning i deres deleide fellesforetaket Sofinamtrans. Hellevig var den eneste utlendingen i organisasjonen og fikk en grundig innføring i sovjetisk byråkrati. Oppdraget inkluderte forhandlinger med EBRD og det tok til slutt fem år.

### Armstrong World Industries

Hellevigs neste jobb var for Armstrong World Industries, som produserte innvendige himlinger. Selskapet hadde ambisiøse investeringsplaner og Hellevig ledet en stor finansavdeling. Den russiske finanskrisen i 1998 satte imidlertid en stopper for investeringene, og avdelingskapasiteten ble underutnyttet. Armstrong ble presset til å holde kostnadene nede, men ønsket fortsatt å holde seg på det russiske markedet. Hellevig overtalte selskapet til å outsource avdelingen under et nytt selskap kalt Avenir, som skulle yte tjenester til andre selskaper som opererte i Russland. Hellevig ble sjef for Avenir.

### Awara

Avenir Group ble senere omdøpt til Awara. Det tilbyr konsulenttjenester for selskaper som opererer i Russland. Hellevig ledet selskapet som har lokasjoner i Russland i St. Petersburg, Moskva, Tver og Jekaterinburg, samt Kiev i Ukraina og Helsingfors i Finland. Hellevig var administrerende partner i advokatfirmaet Hellevig, Usov & Klein, som opererer under Awara.

Politisk aktivitet og media
---------------------------

Hellevig var på listen til det finske Selvstendighets parti som kandidat til Europaparlamentet ved valget i 2014. Han tok til orde for Finlands separasjon fra Den europeiske unionen og opprettholdelse av et godt forhold til Russland. Mens kampanjen fortsatt pågikk, kritiserte Hellevig sopranen Karita Mattila med grove skjellsord for hennes beslutning om ikke å opptre i New York under ledelse av den russiske dirigenten Valery Gergiev, som støttet de russiske handlingene i den øst-ukrainske konflikten. Selvstendighetspartiets ledelse tok avstand fra Hellevigs kommentarer og hevdet at partiet ikke lenger støttet Hellevigs valgkamp. Ettersom det ikke var mulig å trekke seg fra valget, forble Hellevig kandidat og fikk 287 stemmer.

Hellevig skrev artikler for russiske medier hvor han støttet Putin og hevdet at vestlige medier er partiske eller lyver om den politiske situasjonen i Russland.t Hellevig trodde at vestlige land etter hvert ville anerkjenne russisk styre på Krim-halvøya.

I mai 2015 rapporterte magasinet Newsweek at de finske forsvarsstyrkene (FDF) forberede seg på en krisesituasjon ved å sende informasjonsbrev til hærens vernepliktige. Ifølge forsvaret var det ingen sammenheng mellom informasjonsbrevene og den pågående konflikten i Ukraina. FDF bemerket en rekke fakta feil funnet i artikkelen. En av kildene hadde vært Hellevig, og kommentarene hans ble fjernet fra den oppdaterte versjonen av artikkelen.

Bibliografi
-----------

·       Hellevig, Jon; Tiusanen, Tauno; Usov, Artem (2006) [2002]. *Avenir Guide to Russian Taxation*. Helsinki: Russia Advisory Group. ISBN 978-9-529-97850-2.

·       Hellevig, Jon; Tiusanen, Tauno; Usov, Artem (2005). *The Russian Tax Reform Paving Way for Investments.* Lappeenranta: *Lappeenranta University of Technology*. ISBN 952-214-127-5.

·       Hellevig, Jon; Usov, Artem (2006). *Avenir Guide to Russian Labor Law and HR Administration*. Helsinki: Russia Advisory Group. ISBN 978-952-99785-6-4.

·       Hellevig, Jon (2007). *All is Art !.* Helsinki: Russia Advisory Group. ISBN 978-952-99785-4-0.

·       Hellevig, Jon (2007). *Expressions and Interpretations*. Helsinki: Russia Advisory Group. ISBN 978-952-99785-5-7.

·       Hellevig, Jon (2010). *The Case Against Noam Chomsky – Mental Processing.* Helsinki: Russia Advisory Group. ISBN 978-952-99785-8-8.

·       Hellevig, Jon (2012). *Putin's New Russia*. Kontinent. ISBN 978-0-9883137-0-5.

### Referanser

1. ↑  Tuominen, Tia (ed.): *Suomen lakimiehet 2015 Finlands jurister*, p. 164. Helsinki: Talentum, 2015. ISBN 978-952-14-2536-3
2. 1 2  "Putin – Democracy in the Making". *passportmagazine.ru.* March 2012. Hentet 2015-05-30.
3. 1 2  "Jon Hellevig – Managing Partner". *hellevig.net*. Hentet 2015-05-30.
4. 1 2 3  Mäkinen: 4. *Kriisikoulutus on kovaa.* s. 81–89.
5. ↑  Mäkinen: *Pitkäjänteisyys saa palkinnon.* s. 72–80
6. ↑  "Awara Group (entinen Avenir Group)" [Awara Group (former Avenir Group)]. *Compiler Trade Portal* (in Finnish). Oy Compiler Ab. Hentet 2015-05-30
7. ↑  Pietiläinen, Jari (2014-04-16). "Espoosta tarjolla värikäs lista EU-parlamenttiin" (in Finnish). Etelä-Suomen Media Oy. Hentet 2015-05-30
8. ↑  "Karita Mattilaa solvannut eurovaaliehdokas peruu puheitaan: Jatkan kampanjaa" [The European Parliamentary candidate who solved Karita Mattila is taking back his words: I continue the campaign]. *Yle Uutiset* (in Finnish). Yle. 2014-05-19. Hentet 2015-05-30
9. 1 2  "Karita Mattilaa uhataan eurovaaliehdokkaan sivuilla" [Karita Mattila threatened on Euro parliamentary candidate's website]. *Yle Uutiset* (in Finnish). Yle. 2014-05-18. Hentet 2015-05-30
10. ↑  "Karita Mattila: Jon Hellevigin kommentit poliisitutkintaan" [Karita Mattila: Jon Hellevig's comments into police investigation]. *Apu* (in Finnish). A-Lehdet. 2014-05-28. Hentet 2015-05-30
11. ↑  "Defence Forces respond to Newsweek: "Reservist letter not connected to prevailing security situation". *Yle Uutiset.* Yle. 2014-05-02. Hentet 2015-05-30
12. ↑  Capon, Felicity (2014-05-01). "Finnish military preparing 900,000 reservists for 'crisis situation". *Newsweek.* Newsweek LLC. Hentet 2015-05-30

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |